พระราชกฤษฎีกาจัดตั้งเทศบาลตำบลปากเกร็ดอำเภอปากเกร็ด จังหวัดนนทบุรีพ.ศ. ๒๕๓๔ ภูมิพลอดุลยเดชป.ร.ให้ไว้ ณวันที่ ๒๙ ธันวาคม พ.ศ. ๒๕๓๔เป็นปีที่๔๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลปากเกร็ด อำเภอปากเกร็ดจังหวัดนนทบุรี ขึ้นเป็นเทศบาลตำบลอาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทยมาตรา ๖ แห่งพระราชบัญญัติสุขาภิบาล พ.ศ. ๒๔๙๕ และมาตรา ๙ แห่งพระราชบัญญัติเทศบาลพ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลปากเกร็ด อำเภอปากเกร็ด จังหวัดนนทบุรี พ.ศ. ๒๕๓๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลปากเกร็ดอำเภอปากเกร็ด จังหวัดนนทบุรี ขึ้นเป็นเทศบาลตำบล มีชื่อว่า เทศบาลตำบลปากเกร็ดอำเภอปากเกร็ด จังหวัดนนทบุรีมาตรา ๔ ให้กำหนดเขตเทศบาลตำบลปากเกร็ดอำเภอปากเกร็ด จังหวัดนนทบุรี ไว้ดังนี้ด้านเหนือ ตั้งแต่หลักเขตที่ ๑ ซึ่งตั้งอยู่ตรงแนวเส้นแบ่งเขตจังหวัดนนทบุรีกับจังหวัดปทุมธานีที่จุดกึ่งกลางแม่น้ำเจ้าพระยาตรงปากคลองบ้านใหม่เป็นเส้นเลียบตามแนวเส้นแบ่งเขตจังหวัดนนทบุรีกับจังหวัดปทุมธานีไปทางทิศตะวันออกผ่านทางหลวงแผ่นดินหมายเลข ๓๐๖ ต่อเขตกรุงเทพมหานครควบคุม - รังสิต ถึงหลักเขตที่๒ ซึ่งตั้งอยู่ริมคลองประปาฝั่งตะวันตก ตรงจุดที่เส้นแบ่งเขตจังหวัดนนทบุรีกับจังหวัดปทุมธานีบรรจบกับเส้นแบ่งเขตจังหวัดนนทบุรีกับกรุงเทพมหานครด้านตะวันออก จากหลักเขตที่ ๒ เป็นเส้นเลียบริมคลองประปา ฝั่งตะวันตกซึ่งเป็นเส้นแบ่งเขตจังหวัดนนทบุรีกับกรุงเทพมหานคร ไปทางทิศใต้ถึงหลักเขตที่ ๓ซึ่งตั้งอยู่ริมคลองประปาฝั่งตะวันตก ตรงจุดที่เส้นแบ่งเขตอำเภอเมืองนนทบุรีกับอำเภอปากเกร็ดบรรจบกับเส้นแบ่งเขตจังหวัดนนทบุรีกับกรุงเทพมหานครด้านใต้ จากหลักเขตที่ ๓เป็นเส้นเลียบตามแนวกึ่งกลางคลองบางตลาด ซึ่งเป็นเส้นแบ่งเขตอำเภอเมืองนนทบุรีกับอำเภอปากเกร็ดไปทางทิศตะวันตกเฉียงเหนือผ่านทางหลวงแผ่นดินหมายเลข ๓๐๖ต่อเขตกรุงเทพมหานครควบคุม - รังสิต ถึงหลักเขตที่ ๔ ซึ่งตั้งอยู่ตรงแนวเส้นแบ่งเขตอำเภอเมืองนนทบุรีกับอำเภอปากเกร็ดที่จุดกึ่งกลางแม่น้ำเจ้าพระยาตรงปากคลองบางตลาดด้านตะวันตก จากหลักเขตที่ ๔เป็นเส้นเลียบตามแนวกึ่งกลางแม่น้ำเจ้าพระยา ไปทางทิศตะวันตกเฉียงเหนือถึงหลักเขตที่ ๕ ซึ่งตั้งอยู่ตรงจุดกึ่งกลางแม่น้ำลัดเกร็ดบรรจบกับกึ่งกลางแม่น้ำเจ้าพระยาจากหลักเขตที่ ๕ เป็นเส้นเลียบตามแนวกึ่งกลางแม่น้ำลัดเกร็ดไปทางทิศเหนือ ถึงหลักเขตที่ ๖ซึ่งตั้งอยู่ตรงจุดกึ่งกลางแม่น้ำลัดเกร็ดบรรจบกับกึ่งกลางแม่น้ำเจ้าพระยาจากหลักเขตที่ ๖เป็นเส้นเลียบตามแนวกึ่งกลางแม่น้ำเจ้าพระยา ไปทางทิศตะวันออกเฉียงเหนือจนต่อเส้นแบ่งเขตจังหวัดนนทบุรีกับจังหวัดปทุมธานี ไปทางทิศตะวันออกเฉียงเหนือจนบรรจบหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลตำบลปากเกร็ดอำเภอปากเกร็ด จังหวัดนนทบุรี ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลปากเกร็ดอำเภอปากเกร็ด จังหวัดนนทบุรี ซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควร มีจำนวนเท่ากับจำนวนคณะเทศมนตรีเทศบาลตำบล ตามมาตรา ๔๙แห่งพระราชบัญญัติเทศบาล พ.ศ. ๒๔๙๖เพื่อดำเนินกิจการในหน้าที่ของคณะเทศมนตรีไปพลางก่อน จนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลตำรวจเอก เภา สารสินรองนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลปากเกร็ด อำเภอปากเกร็ด จังหวัดนนทบุรีพ.ศ. ๒๕๓๔(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากสุขาภิบาลปากเกร็ด อำเภอปากเกร็ดจังหวัดนนทบุรี มีสภาพอันสมควรยกฐานะขึ้นเป็นเทศบาลตำบลปากเกร็ด อำเภอปากเกร็ด จังหวัดนนทบุรีประกอบกับสมควรให้เขตเทศบาลดังกล่าวคลุมพื้นที่ใกล้เคียงที่มีประชาชนหนาแน่นและมีรายได้ดีเพื่อให้ประชาชนในท้องถิ่นได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ปิติวรรณ/ปรับปรุง๒๐ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษาเล่ม ๑๐๘/ตอนที่ ๒๔๕/ฉบับพิเศษ หน้า ๙๗/๓๑ ธันวาคม ๒๕๓๔